Author: Tima
Last saved by: Goran Stojic

JKP „NAISUS“ IMALO OVE GODINE PUNE RUKE POSLA

Vodovodna mreža u Daničićevoj i Aleksandra Medvedeva, kanalizacija u Dobrosava Đorđevića i Braće Mitić

*U Daničićevoj ulici zamenjeno je 500 metara primarne vodovodne mreže i 500 metara sekundarne vodovodne mreže. Završena je i kanalizaciona mreža u Ulici Dobrosava Đorđevića i Braće Mitić u Gornjem Komrenu, kaže v. d. direktora JKP „Naisus“ Igor Vučić

*Ove godine završena su i dva velika posla. Reč je o atmosferskoj kanalizaciji na potezu Lozni kalem i atmosferska kanalizacija, druga faza Južnog kolektora, dodaje on

Javno-komunalno preduzeće „Naisus“ imalo je puno posle od početka ove godine, a posebno u poslednja dva meseca.
Ovom preduzeću bili su povereni poslovi u ulicama Aleksandra Medvedeva i Daničićevoj.
-U Daničićevoj ulici zamenjeno je 500 metara primarne vodovodne mreže i 500 metara sekundarne vodovodne mreže. Žitelji ove ulice sada imaju uredno vodosnabdevanje. Što se tiče Ulice Aleksandra Medevedeva, zamenjeno je oko 250 metara vodovodne mreže. Važno je da u ovoj ulici bude stabilizovan sistem zbog Naučno-tehnološkog parka koji treba tu da se gradi, rekao je v. d. direktora JKP „Naisus“ Igor Vučić.
Kako dodaje, uporedo sa radovima na vodovodnoj mreži, u Daničićevoj ulici zamenjeno je 110 metara kanalizacione mreže.
-Završena je i kanalizaciona mreža u Ulici Dobrosava Đorđevića i Braće Mitić u Gornjem Komrenu. Stekli su se uslovi za priključak i uredno odvođenje otpadnih voda, objašnjava Vučić.
Prema njegovim rečima, ove godine završena su i dva velika posla. 
-Reč je o atmosferskoj kanalizaciji na potezu Lozni kalem i atmosferska kanalizacija, druga faza Južnog kolektora. Kad je u pitanju Lozni kalem, postavljene su cevi u dužini od 775 metara, koje će omogućiti radnoj zoni Lozni kalem nesmetan priključak na vodovodnu i kanalizacionu mrežu. Što se tiče Južnog kolektora, dužina je 140 metara, radilo se i u kasnim večeranjim satima. To je bio najzahtevniji posao, ali ako je bio rok za završetak radova mesec i po dana, mi smo taj posao okončali za pet dana, kako bi obezbedili nesmetano funkcionisanje saobraćaja u delu oko Palilulske rampe, zaključuje v. d. direktora JKP „Naisus“ Igor Vučić.

LEG:U SUSRET GRAĐANIMA, ALI I INVESTITORIMA:direktor Igor Vučić
LEG:OMOGUĆEN NESMETAN PRIKLJUČAK NA VODOVOD I KANALIZACIJU:Lozni kalem
 
(Projekat „Nišlije se uključuju u odlučivanje“ sufinansiran iz budžeta grada Niša)